

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ EΡΕΥΝΑΣ ΚΑΙ ΘΡΗΣΚΕΥΜΑΤΩΝ  
ΠΕΡΙΦ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣ   
 Δ/ΝΣΗ ΔΕΥΤ/ΘΜΙΑΣ ΕΚΠ/ΣΗΣ Ν. ΗΡΑΚΛΕΙΟΥ   
 13ο ΓΥΜΝΑΣΙΟ ΗΡΑΚΛΕΙΟΥ**   
 Ηράκλειο, 20/9/2019

Aρ.Πρ.: 564

Ταχ. Δ/νση : Αντ. Βορεάδη 36

Ταχ. Κωδ. : 714 09

Πληροφορίες : Άννα Κλεινάκη **ΠΡΟΣ:** ΤΑΞΙΔΙΩΤΙΚΑ ΓΡΑΦΕΙΑ

(Δια της Δ.Δ.Ε. Ν. Ηρακλείου)

Τηλέφωνο : 2810 - 234 – 488

Fax . : 2810 - 326 – 908

E-mail : mail@13gym-irakl.ira.sch.gr

**ΘΕΜΑ: Πρόσκληση εκδήλωσης ενδιαφέροντος για τη μετακίνηση εκπαιδευτικών και μαθητών στις Βρυξέλλες.**

Η Διευθύντρια του 13ου Γυμνασίου Ηρακλείου προκηρύσσει, σύμφωνα με την υπ’ αριθ. Υ.Α. 33120/ΓΔ4/28-02-2017 (ΦΕΚ 681/τ.Β΄/06.03.2017) του ΥΠ.Π.Ε.Θ για τις εκδρομές-μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης, την εκδήλωση ενδιαφέροντος από τα Ταξιδιωτικά Γραφεία για την μετακίνηση αεροπορικώς 3 εκπαιδευτικών και 35 μαθητών του σχολείου μας, στις Βρυξέλλες, στο πλαίσιo επίσκεψης στο Ευρωκοινοβούλιο, τη Δευτέρα 25 Νοεμβρίου 2019.

Η μετακίνηση θα γίνει αεροπορικώς, με **αναχώρηση Κυριακή πρωί 24/11/2019 και επιστροφή 27/11/2019 βράδυ**

Η προσφορά πρέπει να περιλαμβάνει:

* Αεροπορικά εισιτήρια (τιμή με βαλίτσα και χειραποσκευή και τιμή με χειραποσκευή χωρίς βαλίτσα)
* Τουριστικό λεωφορείο, το οποίο θα είναι διαθέσιμο σε όλη τη διάρκεια της εκδρομής και για κάθε δραστηριότητα τους (μετακινήσεις, ξεναγήσεις, βραδινές εξόδους κλπ). Το λεωφορείο πρέπει να διαθέτει όλες τις προβλεπόμενες από την κείμενη νομοθεσία προδιαγραφές (να έχει ελεγχθεί από το ΚΤΕΟ, να είναι εφοδιασμένο με τα απαιτούμενα έγγραφα καταλληλότητας οχήματος, την επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κλπ), καθώς και να πληροί όλες τις προϋποθέσεις ασφάλειας για τη μετακίνηση μαθητών (ζώνες ασφαλείας, έμπειρος οδηγός κλπ)
* Ξενοδοχείο Α΄ή Β΄κατηγορίας στην πόλη με πρωινό, σε ασφαλή περιοχή, σε δωμάτια δίκλινα ή τρίκλινα (όχι τετράκλινα και χωρίς προσθήκη μεταλλικών κλινών ή ράντσων) για τους μαθητές και μονόκλινα για τους συνοδούς καθηγητές. Στην προσφορά σας να αναφέρετε ρητά την κατηγορία και το όνομα του καταλύματος. Τα δωμάτια των μαθητών και των καθηγητών να είναι στους ίδιους ορόφους και να υπάρχει ασφάλεια (security) για το βράδυ.
* Συνοδός από το τουριστικό γραφείο καθ΄όλη τη διάρκεια της εκδρομής
* Ημερήσια επίσκεψη στις πόλεις Μπρυζ και Γάνδη (η τιμή να δοθεί ξεχωριστά)
* Δυνατότητα για συνοδό ιατρό στις Βρυξέλες καθ όλη την παραμονή μας στην πόλη(η τιμή να δοθεί ξεχωριστά)
* Σε περίπτωση που θα υπάρξει επιβάρυνση με επιπλέον χρήματα για φόρο διαμονής στο ξενοδοχείο να αναγραφεί το ποσό ξεχωριστά

Με την προσφορά θα κατατεθεί οπωσδήποτεαπό το ταξιδιωτικό γραφείο:

* Επιβεβαίωση κρατήσεων των αεροπορικών εισιτηρίων και του ξενοδοχείου.
* Υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας/απώλειας μαθητή ή συνοδού καθηγητή και μεταφορά του πίσω στο Ηράκλειο, εάν παραστεί ανάγκη Το συμβόλαιο «Ασφάλεια Αστικής Ευθύνης (Tour Operator)» να είναι του ιδίου διοργανωτή και όχι άλλου τουριστικού γραφείου, και πρέπει να βρίσκεται σε ισχύ.
* Πρόβλεψη διαχείρισης της περίπτωσης μη πραγματοποίησης της εκδρομής, λόγω ανωτέρας βίας (καιρικές συνθήκες κλπ).
* Επιστροφή του ποσού συμμετοχής στην εκδρομή σε μαθητή που, για λόγους ανωτέρας βίας ή ασθένειας, ματαιωθεί η συμμετοχή του στην εκδρομή.
* CD ή άλλο μέσο με την προσφορά σε ηλεκτρονική μορφή (doc ή pdf), ώστε να είναι εύκολη η ανάρτηση τους στο διαδίκτυο.

**Για τις παραπάνω υπηρεσίες ζητείται :**

* Η τελική συνολική τιμή, με ΦΠΑ, της εκδρομής.
* Η τελική συνολική τιμή ανά συμμετέχοντα μαθητή.
* Παροχή απόδειξης σε κάθε μαθητή χωριστά με την εξόφληση της εκδρομής.

Δε θα γίνουν δεκτές προσφορές σε ηλεκτρονική μορφή, οι οποίες ανοίγουν με χρήση κωδικού.

Οι προσφορές των ενδιαφερομένων να είναι με ακρίβεια και σαφήνεια διατυπωμένες και να αποσταλούν **σε κλειστό φάκελο** στο Γυμνάσιο μέχρι την **Παρασκευή**  27**/9/2019** και ώρα **12:00**. Η αποσφράγιση θα γίνει από την αρμόδια επιτροπή την ίδια μέρα και ώρα **12:30μ.μ.** στο γραφείο της Διευθύντριας του 13ου Γυμνασίου Ηρακλείου και θα επιλεγεί αυτή που θα είναι σύμφωνη με τις παραπάνω προϋποθέσεις της πρόσκλησης εκδήλωσης ενδιαφέροντος και που θα κριθεί η πλέον συμφέρουσα οικονομικά.

Η Διευθύντρια

Άννα Κλεινάκη